रांची। आयातित अरहर और मसूर दाल की आवक बढ़ने और ग्रामीण क्षेत्रों से मांग घटने तथा, देश के कई राज्यों में नई दालें निकलने के कारण प्रमुख दालों के भाव में नरमी का रुख रहा।
बीते सप्ताह अरहर दाल 400 रुपए तक सस्ती हुई। वहीं, मसूर दाल में 200 रुपए की गिरावट आई। पूरे सप्ताह, चावल, चीनी और गेहूं के भाव स्थिर रहे। ज्यादातर जिंसों का कारोबार सामान्य रहा।
दूसरी तरफ विदेशी बाजारों में आई तेजी के बीच कमजोर मांग आने से कई खाद्य तेलों में नरमी का रुख रहा। सरसों तेल 30 रुपए टीन तक नरम हुआ। पाम ऑयल और सोया ऑयल 15-15 रुपए टीन तक नरम हुए। कारोबारियों ने बताया कि इस समय झारखंड में सब्जियों की कीमतें काफी कम है।
इस कारण ग्रामीण क्षेत्रों में ऊंची भाव के दाल अरहर और मसूर की मांग कम निकल रही है। वहीं, आयातित दाल की आवक सस्ती पड़ रही है। बीते सप्ताह के अंतिम कारोबारी दिवस शनिवार को थोक मंडियों में अरहर दाल 106 से 135 रुपए, मसूर दाल 67 से 75 रुपए, मूंग दाल 100 से 105 रुपए, , चना दाल 58 से 65 रुपए, उड़द दाल 130 से 135 रुपए किलो तक बिकीं। वहीं पाम ऑयल 850 से 870 रुपए, सोया ऑयल 1100 से 1160 रुपए और सरसों तेल 1640 से 1750 रुपए प्रति टीन तक बिके। उसना डैस चावल 2000 से 2480 रुपए, साधारण गेहूं 1600 से 1800 रुपए प्रति क्विंटल तक बिके। वहीं, चीनी 3200 से 3350 रुपए प्रति क्विंटल तक बिकीं।
hin_Deva hin_Deva hin_Deva hin_Deva